REGOLAMENT TAL-KUMMISSJONI (KE) Nru 897/2007
tas-27 ta’ Lulju 2007
li jemenda r-Regolament (KE) Nru 1623/2000 li jistabbilixxi regoli ddettaljati għall-implimentazzjoni tar-Regolament tal-Kunsill (KE) Nru 1493/1999 dwar l-organizzazzjoni komuni tas-suq ta’ l-inbid fir-rigward tal-mekkaniżmi tas-suq
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1493/1999 tas-17 ta’ Mejju 1999 dwar l-organizzazzjoni komuni tas-suq ta’ l-inbid (1), u b'mod partikolari l-Artikoli 33 u 36 tiegħu,
Billi:
(1)
L-Artikolu 13(1), it-tieni subparagrafu, tar-Regolament tal-Kummissjoni (KE) Nru 1623/2000 (2) jipprevedi, fil-qafas ta’ l-iskema ta’ l-għajnuniet għall-most użat għall-arrikkiment ta’ l-inbid, deroga għall-most li ġej miż-żoni ta’ tkabbir ta’ l-għeneb ħlief iż-żoni ĊIII (a) u ĊIII (b), li tiskadi fi tmiem is-sena tas-suq 2006/07. Fl-istennija ta’ bidla aktar radikali ta’ din l-iskema ta’ għajnuniet fil-kuntest tar-riforma ta’ l-organizzazzjoni komuni tas-suq ta’ l-inbid prevista għas-sena tas-suq 2008/09, jeħtieġ li d-deroga tiġi prorogata sa tmiem is-sena tas-suq 2007/08.
(2)
L-Artikolu 52(1), ir-raba' subparagrafu, tar-Regolament (KE) Nru 1623/2000 jipprevedi deroga għas-sistema ta’ distillazzjoni ta’ nbid minn għeneb li hu kklassifikat bħala varjetajiet ta’ għeneb għall-inbid kif ukoll bħala varjetajiet għall-produzzjoni ta’ spirti ta’ l-inbid b'denominazzjoni ta’ l-oriġini għas-snin tas-suq 2001/02 sa 2006/07. Id-deroga tikkonċerna l-volum tal-kwantità “normalment prodotta”. Fl-istennija ta’ bidla aktar radikali tas-sistema fil-kuntest tar-riforma ta’ l-organizzazzjoni komuni tas-suq ta’ l-inbid prevista għas-sena tas-suq 2008/09, jeħtieġ li d-deroga tiġi prorogata sa tmiem is-sena tas-suq 2007/08.
(3)
L-Artikolu 63a(2), l-ewwel subparagrafu tar-Regolament (KE) Nru 1623/2000 jiddetermina l-perċentwal tal-produzzjoni li l-produtturi jistgħu joffru għad-distillazzjoni ta’ l-inbid f'alkoħol li jinxtorob. Jeħtieġ li dan il-perċentwal jiġi ddeterminat għas-sena tas-suq 2007/08.
(4)
Għaldaqstant, jeħtieġ li r-Regolament (KE) Nru 1623/2000 jiġi emendat.
(5)
Ġaladarba s-sena tas-suq li jmiss tibda mill-1 ta’ Awissu 2007, dan ir-Regolament għandu japplika minn dik id-data.
(6)
Il-miżuri pprovduti f'dan ir-Regolament huma skond l-opinjoni tal-Kumitat għall-Ġestjoni ta’ l-Inbid,
ADOTTAT DAN IR-REGOLAMENT:
Artikolu 1
Ir-Regolament (KE) Nru 1623/2000 jinbidel kif ġej:
(1)
fl-Artikolu 13(1), it-tieni subparagrafu, it-termini “2003/2004 sa 2004/2005” jinbidlu bit-termini “2003/2004 sa 2006/2007”.
(2)
fl-Artikolu 52(1), ir-raba' subparagrafu, it-termini “2001/2002 sa 2004/2005” jinbidlu bit-termini “2001/02 sa 2006/2007”.
(3)
fl-Artikolu 63a(2), l-ewwel subparagrafu, l-aħħar sentenza hija ssostitwita b'dan li ġej:
“Għas-snin tas-suq 2004/2005, 2005/2006, 2006/2007 u 2007/2008, dan il-perċentwal huwa 25 %.”
Artikolu 2
Dan ir-Regolament jidħol fis-seħħ fit-tielet jum wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament japplika mill-1 ta’ Awissu 2007.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 27 ta’ Lulju 2007.